Source: https://e-justice.europa.eu/content_specialised_courts-19-hu-sl.do?member=1
Timestamp: 2019-07-21 03:01:59+00:00
Document Index: 2659295

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Specializirana sodišča - Madžarska
Ta stran vsebuje informacije o organizaciji specializiranih sodišč na Madžarskem.
Upravna in delovna sodišča
Madžarska ustava (t. i. temeljni zakon) določa, da je sodni sistem večstopenjska struktura, in predvideva ustanovitev specializiranih sodišč za nekatere vrste zadev. V sodnem sistemu kot specializirana sodišča delujejo upravna in delovna sodišča (közigazgatási és munkaügyi bíróságok).
Upravna in delovna sodišča delujejo od 1. januarja 2013. Pred tem so njihove naloge opravljala delovna sodišča in splošna sodišča.
Upravno in delovno sodišče kot sodišče prve stopnje obravnava upravne spore ter zadeve v zvezi z delovnimi in podobnimi pravnimi razmerji, pa tudi druge zadeve, za katere je pristojno po zakonu. Vlogo sodišča druge stopnje ima splošno sodišče, v primeru upravnega spora pa vrhovno sodišče (Kúria).
Ustavno sodišče (Alkotmánybíróság)
Ustavno sodišče je neodvisen organ, ki deluje ločeno od sodnega sistema.
Ustavno sodišče je glavni organ za zaščito temeljnega zakona. Sedež ima v Budimpešti.
Ustavno sodišče ima petnajst članov, ki so izvoljeni za dvanajst let z dvetretjinsko večino glasov poslancev madžarskega parlamenta. Predsednik se izvoli izmed članov ustavnega sodišča z dvetretjinsko večino glasov poslancev parlamenta. Predsednikov mandat traja do konca njegovega mandata sodnika ustavnega sodišča. Člani ustavnega sodišča ne smejo biti člani političnih strank ali sodelovati pri političnih dejavnostih. Podrobnosti v zvezi s pristojnostmi, organizacijo in delovanjem ustavnega sodišča urejajo primarni zakoni.
ocena ustavnosti zakonodaje, ki je bila sprejeta, vendar še ne razglašena;
ocena ustavnosti pravnih aktov, ki bi morali biti uporabljeni v določeni zadevi, na pobudo sodnika;
ocena ustavnosti pravnih aktov, ki bi morali biti uporabljeni v določeni zadevi, na podlagi ustavne pritožbe;
ocena ustavnosti sodnih odločb na podlagi ustavne pritožbe;
ocena ustavnosti zakonodaje na pobudo vlade, četrtine poslancev parlamenta ali varuha temeljnih pravic (alapvető jogok biztosa);
ocena skladnosti zakonodaje z mednarodnimi pogodbami;
uresničevanje drugih pristojnosti in opravljanje drugih nalog, določenih v temeljnem zakonu in drugih primarnih zakonih.
Ustavno sodišče v okviru pristojnosti iz točk (b), (c) in (d) razveljavi pravne akte in druge zakonodajne sklepe, za katere ugotovi, da so v nasprotju s temeljnim zakonom;
v okviru pristojnosti iz točke (d) razveljavi sodne odločbe, za katere ugotovi, da so v nasprotju s temeljnim zakonom;
v okviru pristojnosti iz točke (f) lahko razveljavi pravne akte in druge zakonodajne sklepe, za katere ugotovi, da so v nasprotju z mednarodno pogodbo;
ali naloži pravne posledice, določene s primarnim zakonom.
Več informacij je na voljo na spletni strani ustavnega sodišča Republike Madžarske (Magyar Köztársaság Alkotmánybírósága).
Uradna spletna stran ustavnega sodišča Republike Madžarske
Uradna spletna stran madžarskih sodišč
Zadnja posodobitev: 06/04/2017